মোহাম্মদ আক্তার উজ জামান
বিজ্ঞান
সৃজনশীল প্রশ্নোত্তরপ্রিয় শিক্ষার্থী, আজ বিজ্ঞান বিষয়ের অধ্যায়-১০ থেকে সৃজনশীল পদ্ধতির একটি প্রশ্নোত্তরের নমুনা দেওয়া হলো।অধ্যায়-১০: অম্ল ক্ষারক ও লবণশুষ্ক চুনের মধ্যে পানি যোগ করায় একটি নতুন যৌগ উত্পন্ন হলো। উত্পন্ন যৌগের সঙ্গে ফেনফথ্যালিন দ্রবণ যোগ করার পর এটি গোলাপি বর্ণ ধারণ করল। এরপর তাতে H2SO4 যোগ করা হলো।ক. খাওয়ার সোডার রাসায়নিক সংকেত কী?খ. লবণ বলতে কী বোঝায়?গ. উত্পন্ন যৌগের সঙ্গে H2SO4 এর যে বিক্রিয়া হবে, তা সমীকরণসহ লেখো।ঘ. H2SO4 অ্যাসিডের সঙ্গে বিক্রিয়ায় উত্পন্ন যৌগসমূহ বিক্রিয়ক যৌগ দুটি থেকে ভিন্নধর্মী—বিশ্লেষণ করো।উত্তর-কখাওয়ার সোডার রাসায়নিক নাম NaHCO3উত্তর-খঅ্যাসিডের প্রতিস্থাপনীয় হাইড্রোজেন পরমাণু কোনো ধাতু বা ধাতুর মতো ক্রিয়াশীল মূলক দ্বারা আংশিক বা সম্পূর্ণরূপে প্রতিস্থাপিত হয়ে যে যৌগ গঠন করে, তাকে লবণ বলে। অ্যাসিড ও ক্ষারকের বিক্রিয়ার ফলে ক্ষারকের ধাতু অ্যাসিডের হাইড্রোজেনের স্থান দখল করে যে নতুন যৌগ উত্পন্ন করে, তাকে লবণ বলে। যেমন: NaCl, ZnSO4, KNO3 ইত্যাদি।উত্তর-গউত্পন্ন যৌগটি ক্যালসিয়াম হাইড্রোক্সাইড বা Ca(OH)2। দ্রবণে সালফিউরিক অ্যাসিড (H2SO4) যোগ করলে পরস্পরের সঙ্গে বিক্রিয়া করে ক্যালসিয়াম সালফেট লবণ ও পানি উত্পন্ন করে। বিক্রিয়াটি নিম্নরূপ:Ca(OH)2 + H2SO4  CaSO4 + 2H2Oউত্তর-ঘউদ্দীপক অনুসারে বিক্রিয়াটি হলো—Ca(OH)2 + H2SO4  CaSO4 + 2H2Oবিক্রিয়াটিতে বিক্রিয়ক Ca(OH)2 ও H2SO4 হলো যথাক্রমে ক্ষার ও অ্যাসিড। এই বিক্রিয়ক দুটি পরস্পরের সঙ্গে রাসায়নিক বিক্রিয়ায় দুটি ভিন্ন বর্ণবিশিষ্ট প্রোডাক্ট CaSO4 ও H2O উত্পন্ন করে। এ ক্ষেত্রে প্রোডাক্ট CaSO4 একটি লবণ এবং H2O একটি তরল, যা বিক্রিয়ক অ্যাসিড ও ক্ষারের ধর্ম থেকে সম্পূর্ণ আলাদা। যেমন অ্যাসিড ও ক্ষার লিটমাস পেপারের সংস্পর্শে বর্ণ পরিবর্তন করে। কিন্তু লবণ বা পানি কোনোটিই লিটমাস পেপারের সংস্পর্শে বর্ণ পরিবর্তন করে না। সুতরাং উপরিউক্ত আলোচনা থেকে প্রতীয়মান হয়, H2SO4 অ্যাসিডের সঙ্গে বিক্রিয়ায় উত্পন্ন যৌগসমূহ বিক্রিয়ক যৌগ দুটি থেকে ভিন্নধর্মী।প্রভাষকরূপনগর মডেল স্কুল ও কলেজ, ঢাকা